《赏心亭》
宋代·姜仲谦

楼外青山刮眼明，轩窗当暑更风清。地分南北开天险，江泛东风几客程。

四者难并同盏斝，一之已甚厌戈兵。最怜夜夜秦淮月，相伴依然似友生。

作者简介：姜仲谦，字光彦，号松庵，淄州（今山东淄博）人（《瀛奎律髓》卷三五）。徽宗宣和三年（一一二一）知济南府。高宗建炎二年（一一二八），除两浙转运副使，移广南风路。迁湖北转运使（同上书卷三八）。四年，知建康府。今录诗四首。